«25 տարի հրատարակում ենք մանկական գիրք, եւ ՀՀ օրենքն ասում էր, որ մանկական գիրքն ազատված է ավելացված արժեքի հարկից, բայց հունվարի 1-ից նոր սահմանում են տվել, որ մանկական գիրք համարվում է այն գիրքը, որ կրթության նախարարության կողմից հաստատված է, հետեւաբար՝ միայն նա է ազատվում հարկումից, այսինքն՝ եթե անգամ դա լինում է երեխայի սոսկայի վրա նկար կամ փոքրիկ լողանալու խաղալիք, կտորից գիրք, մինչեւ ԿԳ նախարարությունը չհաստատի, որ դա մանկական գիրք է, այն չի համարվելու մանկական գիրք»,- ասում է «Անտարես» հրատարակչության տնօրեն Արմեն Մարտիրոսյանն ու հավելում, որ հիմա Հայաստանի բոլոր հրատարակիչները, որոնց մի մասը գուցե դեռ չգիտի այս փոփոխության մասին, հայտնվել են վատ վիճակում, քանի որ իրենք մանկական գրքերն առանց ավելացված արժեքի հարկի նշման էին խանութներին տալիս, իսկ հիմա ստիպված կլինեն իրենց գրպանից լրացուցիչ 20 տոկոս վճարել։